Erinaceinae

Erinaceinae sunt subfamilia mammalium spinosorum familiae Erinaceidarum ordinis Eulipotyphlorum. Cui subfamiliae sunt septendecim species in quinque genera digestae, quae in regionibus Europae, Asiae, Africaeque inveniuntur, et quae in Novam Zelandiam introductae sunt. Absunt ab Australia et America, sed Amphechinus, genus exstinctum, olim in America Septentrionali habitabat.

Erinaceinis est origo una cum Soricidis, fortasse per Galericinas familiae Erinaceidarum coniuncta, et quindecim milliones annorum minime mutant.Reiter et Gould 1998. Sicut multa ex primis mammalibus, nocturnum vivendi modum habent.. Eorum aspectus spinifer aspectus Hystricognathorum (ordinis Rodentiorum) et Tachyglossidarum (ordinis Monotrematorum) similis est.

 Diaeta 
Erinaceinae, quamquam in Insectivora, ordinem obsoletum, more maiorum digerebantur, omnivorae sunt. Insectis, gastropodis, anuris, anguibus, avium ovis, corporibus mortuis, basidiomycotis, radicibus poacearum, baccis, cucurbitaceis, etiam adeo citrullis vescuntur. Baccae sunt maior pars diaetae Hemiechini auriti megalotis primo vere post hibernationem.

 Genera et species 
Subfamilia Erinaceinae
 Genus Atelerix Atelerix albiventris Atelerix algirus Atelerix frontalis Atelerix sclateri Genus Erinaceus Erinaceus amurensis Erinaceus concolor Erinaceus europaeus Erinaceus roumanicus Genus Hemiechinus Hemiechinus auritus Hemiechinus collaris Genus Mesechinus Mesechinus dauuricus Mesechinus hughi Mesechinus wangi Genus Paraechinus Paraechinus aethiopicus Paraechinus hypomelas Paraechinus micropus Paraechinus nudiventris Echidna
 The Hedgehog and the Fox Notae 

 Bibliographia 
 Nowak, Ronald M. . 1999. Walker's Mammals of the World. Ed. sexta, vol. 6. Baltimorae: Johns Hopkins University Press. ISBN 0-8018-5789-9.
 Reiter C., et G. C. Gould. 1998. "Thirteen Ways of Looking at a Hedgehog." Natural History 107 (6): 52.
 Rondinini, Carlo, et Andrew Wroot. (2001) 2004. "Igel und Haarigel.: In Die große Enzyklopädie der Säugetiere,'' ed. David Macdonald, 734–41. Königswinter: Könemann in der Tandem-Verlags-GmbH. ISBN 3-8331-1006-6.

 Nexus externi 

 De erinaceinis. Museum of Zoology, University of Michigan
 De erinaceinis.
 De cura erinaceinarum.
 Historia naturalis erinaceinarum Europaearum. Wildlife Online.


Categoria:Subfamiliae animalium
Categoria:Taxa Fischer von Waldheim
Categoria:Taxa 1814